
|  |  |  |
| --- | --- | --- |
|  |  |  |

**BOSNA I HERCEGOVINA**

**FEDERACIJA BOSNE I HERCEGOVINE**

### ZENIČKO-DOBOJSKI KANTON

### G R A D V I S O K O

**GRADONAČELNIK**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na osnovu člana 84. stav 2. Odluke o komunalnom redu („Službeni glasnik Grada Visoko“, broj:5/23),putem Službe za finansije, privredu,poslovne prostore i ekonomski razvoj, Gradonačelnik Grada Visoko donosi:

**P R O G R A M**

**plakatiranja izbornog materijala političkih subjekata ovjerenih za Lokalne izbore**

**2024.godine u izbornoj kampanji na području Grada Visoko**

**I**

Ovim programom utvrđuje se postupak političkog oglašavanja političkih subjekata ovjerenih za Lokalne izbore 2024.godine na području Grada Visoko.

**I** **I**

Za izlaganje oglasa, plakata, postera i sl.u svrhu izborne kampanje, određuju se stubovi javne rasvjete i to:

1.Ulica Sarajevska – 15 stubova

2.Podvisoki (od Gradskog groblja do mosta za Zbilje) – 29 stubova.

Ostali stubovi javne rasvjete koji se koriste u svrhu oglašavanja i promocije privrednih i poslovnih subjekata ne mogu se koristiti za političko oglašavanje.

**I I I**

Politički subjekti ovjereni za Lokalne izbore 2024.godine imat će jednak pristup stubovima javne rasvjete iz tačke II ovog programa u svrhu izborne kampanje, a u skladu sa Odlukom o komunalnom redu i ovim programom.

**I V**

Zainteresovani politički subjekti dužni su podnijeti zahtjev nadležnoj gradskoj službi koja će isti rješavati kroz redovan upravni postupak, vodeći računa o ravnomjernoj zastupljenosti političkih subjekata.

Dodjela stubova javne rasvjete rješavat će se po podnesenom zahtjevu, a odabir istih vršit će se po redoslijedu zaprimljenih zahtjeva kod Službe za finansije, privredu, poslovne prostore i ekonomski razvoj.

Politički subjekt dodijeljene stubove javne rasvjete ne može ustupati niti prodavati drugom političkom subjektu.

**V**

Politički subjekt kojem je izdato odobrenje za postavljanje reklamnog izbornog materijala na stubovima javne rasvjete, dužan je reklamni materijal postaviti prema uslvoima datim u izdatom odobrenju i to:

-reklamni materijal postaviti obostrano u metalni okvir veličine 100x140 cm,

-okvir pričvrstiti na dva mjesta, sa dva metalna nosača, za stub javne rasvjete.

Nadležna gradska služba će odobrenjem odrediti i druge uslove za koje ocijeni da su potrebni.

**V I**

Za postavljanje reklamnog izbornog materijala plaća se naknada u skladu sa programom utvrđivanja lokacija, kriterija i naknade za postavljanje reklamnih znakova na javnim površinama Grada Visoko.

**V I I**

Ovaj program stupa na snagu danom donošenja i objavit će se na web stranici Grada Visoko.

Broj:01/1-02-1591/24 **GRADONAČELNIK**

Visoko, 22.08.2024.godine

mr.sci Mirza Ganić,dipl.ing.saobraćaja

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ul. A. Izetbegovića 12A, 71300 Visoko,tel.+38732/732-501, fax.+38732/738-3301,e mail: gradonacelnik@visoko.gov.ba*

|  |  |  |
| --- | --- | --- |
| 138688_Zeichen_eng (1) |  | 12998_Zeichen_eng (2) |